CELEX: 
Language: lt
Date: 2019-03-14 00:00:00
Title: KOMISIJOS DELEGUOTASIS REGLAMENTAS (ES) …/... kuriuo nustatant su plastikinių ir stiklinių stoglangių ir stogo liukų pralaidumu orui susijusių eksploatacinių savybių klases papildomas Europos Parlamento ir Tarybos reglamentas (ES) Nr. 305/2011

AIŠKINAMASIS MEMORANDUMAS
            
            
               1.DELEGUOTOJO AKTO BENDROSIOS APLINKYBĖS
            
            
               2011 m. kovo 9 d. Europos Parlamento ir Tarybos reglamente (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  1
               , pripažįstamos dvi pagrindinės su esminėmis statybos gaminių charakteristikomis susijusių eksploatacinių savybių klasių nustatymo alternatyvos. Pagal 27 straipsnio 1 dalį ir 60 straipsnio f punktą tai galima padaryti Komisijos deleguotaisiais aktais, o pagal 27 straipsnio 2 dalį tuo tikslu, remiantis patikslintu įgaliojimu, galima naudotis darniaisiais standartais. Remiantis 27 straipsnio 2 dalies pirma pastraipa, jeigu Komisija nustatė tokias klases, Europos standartizacijos institucijos turi naudoti šias klases darniuosiuose standartuose.
            
            
               Remiantis Reglamento (ES) Nr. 305/2011 2 straipsnio 7 punkte pateikta apibrėžtimi, klasė – tai statybos gaminių eksploatacinių savybių lygių diapazonas, apribotas minimalia ir maksimalia verte. Taigi Reglamente (ES) Nr. 305/2011 nurodytos klasės visuomet reiškia tam tikrą nustatytų gaminio eksploatacinių savybių diapazoną.
            
            
               Be to, skirtingai nei ankstesnėje Tarybos direktyvoje 89/106/EEB, Reglamente (ES) Nr. 305/2011 įvairios klasių rūšys pagal jų kilmę neišskiriamos. Todėl tiek Europos Komisijos, tiek Europos standartizacijos institucijų nustatytos eksploatacinių savybių klasės turi būti pripažįstamos ir jų turi būti paisoma daugmaž vienodai.
            
            
               Nuoroda į Europos gaminių standartą EN 1873:2005 dėl atskirų plastikinių stoglangių pagal Direktyvą 89/106/EEB pirmą kartą paskelbta Europos Sąjungos oficialiajame leidinyje 2006 m. birželio mėn.
                  2
                Šiame darniajame standarte nėra pateikiama gaminių, kuriems jis taikomas, eksploatacinių savybių klasifikacija, susijusi su esmine jų charakteristika – pralaidumu orui.
            
            
               Neseniai Europos standartizacijos komitetas (CEN) pateikė Europos Komisijai naują šio standarto redakciją – EN 1873:2014+A1:2016. Šioje redakcijoje pateikiama gaminių, kuriems jis taikomas, eksploatacinių savybių  klasifikacija susijusi su esmine charakteristika – pralaidumu orui, ir nustatomos trys eksploatacinių savybių klasės. Šiuo metu standartas peržiūrimas Europos standartizacijos komitete, kad būtų galima įtraukti plastikinius ir stiklinius stoglangius ir stogo liukus. Kitoje standarto redakcijoje numatytos trys dalys, t. y. EN 1873-1, 1873-2 ir 1873-3. Visose trijose dalyse bus pateikta minėta klasifikacija.
            
            
               Nuoroda į Europos gaminių standartą EN 14963:2006 dėl ištisinių plastikinių stoglangių pagal Direktyvą 89/106/EEB pirmą kartą paskelbta Europos Sąjungos oficialiajame leidinyje 2009 m. liepos mėn.
                  3
                Šiame darniajame standarte nėra pateikiama gaminių, kuriems jis taikomas, eksploatacinių savybių klasifikacija, susijusi su esmine jų charakteristika – pralaidumu orui.
            
            
               Neseniai CEN informavo Komisiją, kad kitoje peržiūrėtoje šio standarto redakcijoje bus pateikta ta pati į ją įtrauktų gaminių eksploatacinių savybių klasifikacija, susijusi su esmine jų pralaidumo orui charakteristika, kokia yra ir standarte EN 1873.
            
            
               Pagal minėtus standartus su pralaidumu orui susijusių eksploatacinių savybių vertinimas turi būti atliekamas veikiant įvairaus dydžio vidiniu slėgiu, laipsniškai jį didinant nuo 4 Pa iki 100 Pa. Rezultatų klasifikavimas gali būti išreikštas diagrama, kurioje trys klasės būtų pateiktos kaip stačiakampiai, atskirti tiesiomis linijomis tarp įvairių lygių, rodančių diferencijuotus veikimo 4–100 Pa dydžio vidiniu slėgiu rezultatus.
            
            
               Taikant Reglamentą (ES) Nr. 305/2011, tam, kad Europos standartizacijos institucijos galėtų pačios į darnųjį standartą įtraukti tokias naujas klasifikacijas, reikėtų suteikti naujus patikslintus įgaliojimus, o tai nebuvo padaryta ir tai užtruks ilgiau, todėl nuspręsta verčiau priimti šį deleguotąjį reglamentą. 
            
            
               Nuspręsta, kad kitų standartuose nurodytų eksploatacinių savybių klasifikacijas įtraukti į deleguotojo reglamento taikymo sritį netikslinga, nes pagal Reglamentą (ES) Nr. 305/2011 tokios į darniuosius standartus įtrauktos klasifikacijos sistemos, kurių nuoroda pagal Direktyvą 89/106/EEB paskelbta Europos Sąjungos oficialiajame leidinyje, laikomos taikytinomis pagal Reglamentą (ES) Nr. 305/2011 ir jokių papildomų veiksmų atlikti nereikia.
            
            
               2.KONSULTACIJOS PRIEŠ PRIIMANT AKTĄ
            
            
               2017 m. kovo 15 d. deleguotojo reglamento projektas buvo aptartas Statybos produktų patariamosios grupės
                  4
                (toliau – patariamoji grupė) posėdyje. 2017 m. kovo 1 – 31 d. jis taip pat buvo pateiktas konsultacijoms raštu su ekspertais. Prieš tai visos valstybės narės turėjo galimybę paskirti konsultacijose dalyvausiančius ekspertus. Konsultuotasi ne tik su šiais ekspertais, bet ir su kitais išorės suinteresuotaisiais subjektais. Patariamojoje grupėje aptarti dokumentai, kurie taip pat buvo aktualūs vykdant konsultacijas raštu, buvo kartu perduoti ir Europos Parlamentui, ir Tarybai, kaip numatyta Bendrajame susitarime dėl deleguotųjų aktų. Rengiant galutinę šio akto projekto redakciją tarpžinybinėms konsultacijoms, atsižvelgta į išsakytas susijusias pastabas.
            
            
               Siekiant gauti visuomenės atsiliepimų minėtoji redakcija buvo paskelbta Geresnio reglamentavimo portale nuo 2018 m. lapkričio 8 d. iki gruodžio 6 d., o PPO pranešta 2018 m. lapkričio 15 d. ir konsultuotasi iki 2019 m. sausio 14 d. Trys suinteresuotieji subjektai pateikė atsiliepimų. Visi trys atsiliepimai buvo techninės pastabos dėl priede pateiktų apibrėžčių tobulinimo, kurios visos buvo laikomos tinkamomis, ir priedas buvo atitinkamai patobulintas.
            
            
               3.DELEGUOTOJO AKTO TEISINIAI ASPEKTAI
            
            
               Pagal Reglamento (ES) Nr. 305/2011 27 straipsnį eksploatacinių savybių klasės gali būti nustatomos atsižvelgiant į esmines statybos gaminių charakteristikas. Pagal 27 straipsnio 1 dalį ir 60 straipsnio f punktą tai galima padaryti Komisijos deleguotaisiais aktais. Remiantis 27 straipsnio 2 dalies pirma pastraipa, jeigu Komisija nustatė tokias klases, Europos standartizacijos institucijos turi naudoti šias klases darniuosiuose standartuose.
            
            
               Remiantis Reglamento (ES) Nr. 305/2011 2 straipsnio 7 punktu, klasė – tai statybos gaminių eksploatacinių savybių lygių diapazonas, apribotas minimalia ir maksimalia verte. Reglamente (ES) Nr. 305/2011 įvairios klasių rūšys neišskiriamos. Todėl tiek Komisijos, tiek Europos standartizacijos institucijų nustatytos eksploatacinių savybių klasės turi būti pripažįstamos ir jų turi būti paisoma daugmaž vienodai.
            
            
               Taikant Reglamentą (ES) Nr. 305/2011, tam, kad Europos standartizacijos institucijos galėtų pačios į darniuosius standartus įtraukti naujas eksploatacinių savybių klasifikacijas, reikėtų suteikti naujus patikslintus įgaliojimus, o tai nebuvo padaryta, todėl nuspręsta verčiau parengti šį deleguotojo reglamento projektą. Dėl šių priežasčių reikėtų priimti deleguotąjį reglamentą, kad būtų nustatytos naujos pirmiau minėtų produktų šeimų eksploatacinių savybių klasės.
            
         
         
            
               Deleguotasis reglamentas atitinka proporcingumo principą. Dėl jo sumažėja tam tikrų sunkumų, dėl Reglamento (ES) Nr. 305/2011 poveikio kylančių nustatant statybos gaminių eksploatacinių savybių klasifikacijos sistemas, todėl jis gali būti laikomas naudingu visam Europos statybų sektoriui.
            
            
               KOMISIJOS DELEGUOTASIS REGLAMENTAS (ES) …/...
            
            
               2019 03 14
            
            
               kuriuo nustatant su plastikinių ir stiklinių stoglangių ir stogo liukų pralaidumu orui susijusių eksploatacinių savybių klases papildomas Europos Parlamento ir Tarybos reglamentas (ES) Nr. 305/2011
            
            
               (Tekstas svarbus EEE)
            
            
               EUROPOS KOMISIJA,
            
            
               atsižvelgdama į Sutartį dėl Europos Sąjungos veikimo,
            
            
               atsižvelgdama į 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB
                  5
               , ypač į jo 27 straipsnio 1 dalį,
            
            
               kadangi:
            
            
               (1)2005 m. Europos standartizacijos komitetas (CEN) pirmiausia patvirtino Europos standartą EN 1873 dėl atskirų plastikinių stoglangių, o 2006 m. patvirtino Europos standartą EN 14963 dėl ištisinių plastikinių stoglangių. Šiuose darniuosiuose standartuose nėra pateikiama gaminių, kuriems jie taikomi, eksploatacinių savybių klasifikacija, susijusi su esmine jų pralaidumo orui charakteristika;
            
            
               (2)siekiant geriau patenkinti rinkos poreikius, į naujas šių standartų redakcijas EN 1873-1, EN 1873-2 ir EN 1873-3, kurios taikomos plastikiniams ir stikliniams stoglangiams ir stogų liukams, bei į EN 14963 turėtų būti įtraukta gaminių, kuriems jos taikomos, eksploatacinių savybių klasifikacija, susijusi su esmine pralaidumo orui charakteristika. Šioje klasifikacijoje turėtų būti nustatytos trys eksploatacinių savybių klasės;
            
            
               (3)su esminėmis statybos gaminių savybėmis susijusių eksploatacinių savybių klases pagal Reglamento (ES) Nr. 305/2011 27 straipsnį gali nustatyti Komisija arba Europos standartizacijos institucijos, remdamosi Komisijos suteiktu patikslintu įgaliojimu. Atsižvelgiant į poreikį kuo greičiau nustatyti papildomas eksploatacinių savybių klases, naujas tokias klases turėtų nustatyti Komisija. Pagal to reglamento 27 straipsnio 2 dalį šios klasės turi būti naudojamos darniuosiuose standartuose,
            
            
            
               PRIĖMĖ ŠĮ REGLAMENTĄ:
            
            
               1 straipsnis
            
            
               Nustatomos priede nurodytos su plastikinių ir stiklinių stoglangių ir stogo liukų pralaidumu orui susijusių eksploatacinių savybių klasės.
            
            
               2 straipsnis
            
            
               Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            
            
               Šis reglamentas privalomas visas ir tiesiogiai taikomas visose valstybėse narėse.
            
            
               Priimta Briuselyje 2019 03 14
            
         
         
            
               
                     Komisijos vardu
               
               
                     Pirmininkas
                     Jean-Claude JUNCKER
               
            
         
         
            
                  
                     (1)
                  
                        OL L 88, 2011 4 4, p. 5.
               
               
                  
                     (2)
                  
                        OL C 134, 2006 6 8, p. 1.
               
               
                  
                     (3)
                  
                        OL C 152, 2009 7 4, p. 9.
               
               
                  
                     (4)
                  
                        Komisijos ekspertų grupių ir kitų panašių subjektų registro punktas E01329.
               
               
                  
                     (5)
                  
                        OL L 88, 2011 4 4, p. 5.
               
            
      
    ---documentbreak--- 
      
         
         
            
               PRIEDAS 
            
            
               Su plastikinių ir stiklinių stoglangių ir stogo liukų pralaidumu orui susijusios eksploatacinių savybių klasės
            
            
            
                     
                        Klasė
                     
                  
                  
                     
                        Apatinė vidinio slėgio ribinė vertė 
                        (4 Pa)
                     
                  
                  
                     
                        Viršutinė vidinio slėgio ribinė vertė 
                        (100 Pa)
                     
                  
               
                     
                  
                  
                     
                        Pralaidumas orui 
                        (m3/(h/m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥1,4
                     
                  
                  
                     
                        ≥12
                     
                  
               
                     
                        C
                     
                  
                  
                     
                        ≥6
                     
                  
                  
                     
                        ≥50
                     
                  
               
                     
                        *Jei tai A klasė, be deklaruotos klasės turi būti deklaruotas visų slėgio pakopų blogiausias matavimo rezultatas naudojant tokį šabloną: A klasė (vidinis slėgis (100Pa), įvertinta nuotėkio sparta).
                     
                     
                        Pastaba. Šioje lentelėje naudojamos klasių ribinės vertės gali būti  gautos naudojant tokią formulę: 
                        
                           
                     
                     
                        Čia:
                     
                     
                        Q    –      nuotėkio sparta m³ per valandą, tenkanti vienam  stoglangio perimetro linijiniam metrui atliekant bandymą, kai veikiama vidiniu slėgiu.
                     
                     
                        P    –       vidinis slėgis atliekant bandymą (Pa)
                     
                     
                        Q100    –      nuotėkio sparta m³ per valandą, tenkanti vienam stoglangio perimetro linijiniam metrui atliekant bandymą, kai veikiama 100 Pa dydžio vidiniu slėgiu.